อาลัย “แม่ทุม ปทุมวดี” นักแสดงอาวุโส เสียชีวิตแล้ว หลังป่วย “ไทรอยด์-ALS” นานร่วม 8 ปี
"แม่ทุม ปทุมวดี" ภรรยาคู่ทุกข์คู่ยากนักแสดงอาวุโส รอง เค้ามูลคดี เสียชีวิตลงแล้ว หลังต่อสู้อาการป่วยโรค "ไทรอยด์-ALS" นานร่วม 8 ปี
"แม่ทุม ปทุมวดี" ภรรยาคู่ทุกข์คู่ยากนักแสดงอาวุโส รอง เค้ามูลคดี เสียชีวิตลงแล้ว หลังต่อสู้อาการป่วยโรค "ไทรอยด์-ALS" นานร่วม 8 ปี
7 ก.ย. 2563

ผู้สื่อข่าวรายงานว่า นักแสดงอาวุโส ปทุมวดี โสภาพรรณ หรือ แม่ทุม วัย 71 ปี ภรรยาคู่ทุกข์คู่ยากของ รอง เค้ามูลคดี ได้เสียชีวิตลงแล้ว หลังป่วยด้วยโรคไทรอยด์เป็นพิษและโรค ALS (โรคที่เกี่ยวข้องกับเซลล์ประสาทเกี่ยวกับควบคุมการเคลื่อนไหวตายไปก่อนอายุขัย) และเข้ารับการรักษาตัวที่โรงพยาบาลมานานร่วม 8 ปี
โดย “สรรเสริญ เค้ามูลคดี” ลูกชายของแม่ทุม ได้โพสต์อินสตาแกรมช่วงกลางดึกวานนี้ (6 ก.ย.63)​เป็นรูปภาพที่ถ่ายคู่กับแม่ทุม พร้อมข้อความว่า “นางฟ้าของฉันกลับสู่สรวงสวรรค์แล้ว” ซึ่งก็มีคนเข้าไปแสดงความเสียใจต่อการจากไปของแม่ทุมเป็นจำนวนมาก
ทั้งนี้ ทีมข่าว “ข่าวหุ้นออนไลน์” ขอแสดงความอาลัยและแสดงความเสียใจต่อการจากไปของแม่ทุม มา ณ ที่นี้
